CELEX: 32009R0232
Language: mt
Date: 2009-03-19 00:00:00
Title: Regolament tal-Kummissjoni (KE) Nru 232/2009 tad- 19 ta' Marzu 2009 dwar l-awtorizzazzjoni ta' użu ġdid ta' Saccharomyces cerevisiae NCYC Sc47 bħala addittiv fl-għalf għall-bufli tal-ħalib (id-detentur tal-awtorizzazzjoni Société Industrielle Lesaffre) (Test b’relevanza għaż-ŻEE)

20.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 74/14
               
            REGOLAMENT TAL-KUMMISSJONI (KE) Nru 232/2009
      tad-19 ta' Marzu 2009
      dwar l-awtorizzazzjoni ta' użu ġdid ta' Saccharomyces cerevisiae NCYC Sc47 bħala addittiv fl-għalf għall-bufli tal-ħalib (id-detentur tal-awtorizzazzjoni Société Industrielle Lesaffre)
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri biex tingħata din l-awtorizzazzjoni.
               
            
                  (2)
               
               
                  Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni kif stipulat fl-Anness. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) ta' dan ir-Regolament.
               
            
                  (3)
               
               
                  L-applikazzjoni tikkonċerna l-awtorizzazzjoni ta' użu ġdid tal-preparazzjoni ta' Saccharomyces cerevisiae NCYC Sc47 bħala addittiv fl-għalf għall-bufli tal-ħalib, biex tiġi kklassifikata fil-kategorija ta’ addittivi “addittivi żootekniċi”.
               
            
                  (4)
               
               
                  L-użu tal-preparazzjoni ta' Saccharomyces cerevisiae NCYC Sc47 kien awtorizzat għall-baqar tal-ħalib bir-Regolament tal-Kummissjoni (KE) Nru 1811/2005 (2), għall-ifrat għat-tismin bir-Regolament tal-Kummissjoni (KE) Nru 316/2003 (3), għall-ħnejjes (miftuma) bir-Regolament tal-Kummissjoni (KE) Nru 2148/2004 (4), għall-ħnieżer nisa bir-Regolament tal-Kummissjoni (KE) Nru 1288/2004 (5), għall-fniek għat-tismin bir-Regolament tal-Kummissjoni (KE) Nru 600/2005 (6), għaż-żwiemel bir-Regolament tal-Kummissjoni (KE) Nru 186/2007 (7), għall-mogħoż tal-ħalib u nagħaġ tal-ħalib bir-Regolament tal-Kummissjoni (KE) Nru 188/2007 (8), għall-ħrief għat-tismin bir-Regolament tal-Kummissjoni (KE) Nru 1447/2006 (9) u għall-ħnieżer għat-tismin bir-Regolament tal-Kummissjoni (KE) Nru 209/2008 (10).
               
            
                  (5)
               
               
                  Tressqet dejta ġdida bħala sostenn tal-applikazzjoni għall-awtorizzazzjoni għall-bufli tal-ħalib. L-Awtorità Ewropea għas-Sigurtà fl-Ikel (minn issa 'l quddiem “l-Awtorità”) tikkonkludi fl-Opinjoni tagħha tal-21 ta' Ottubru 2008 (11) li s-Saccharomyces cerevisiae NCYC Sc47, kif prodotta mill-applikant Société Industrielle Lesaffre, tista' titqies bħala sigura għall-ispeċi mmirata, għall-konsumaturi u għall-ambjent aktar wiesa'. Flimkien ma' dan, din tikkonkludi li l-użu tagħha għall-bufli tal-ħalib mhu mistenni li jintroduċi l-ebda riskju addizzjonali għall-utenti. Skont din l-opinjoni, din il-preparazzjoni tista' tipproduċi effett sinifikanti fuq iż-żieda fil-kontenut tal-proteina fil-ħalib u l-użu tagħha m'għandu l-ebda effetti mhux mixtieqa relatati mat-trattament fuq din il-kategorija addizzjonali ta' bhejjem. L-Awtorità ma tikkunsidrax li hemm bżonn ta' rekwiżiti speċifiċi ta' sorveljanza wara t-tqegħid fis-suq. Hija vverifikat ukoll ir-rapport dwar il-metodu ta' analiżi tal-addittiv tal-għalf fl-għalf imressaq mil-Laboratorju Komunitarju ta' Referenza stabbilit mir-Regolament (KE) Nru 1831/2003.
               
            
                  (6)
               
               
                  Il-valutazzjoni ta' din il-preparazzjoni turi li l-kondizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
               
            
                  (7)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Il-preparazzjoni speċifikata fl-Anness, li tifforma parti mill-kategorija ta′ addittivi ′addittivi żootekniċi′ u mill-grupp funzjonali “stabilizzanti għall-batterja li tinsab fil-musrana”, hija awtorizzata bħala addittiv fl-għalf tal-annimali suġġett għall-kundizzjonijiet stipulati f'dan l-Anness.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, 19 ta’ Marzu 2009.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 268, 18.10.2003, p. 29.
      
         (2)  ĠU L 321M, 21.11.2006, p. 119-124.
      
         (3)  ĠU L 321M, 21.11.2006, p. 119-124.
      
         (4)  ĠU L 183M, 5.7.2006, p. 361-370.
      
         (5)  ĠU L 183M, 5.7.2006, p. 50-54.
      
         (6)  ĠU L 168M, 21.6.2006, p. 1-7.
      
         (7)  ĠU L 352M, 31.12.2008, p. 1031.
      
         (8)  ĠU L 219M, 24.8.2007, p. 407-408.
      
         (9)  ĠU L 314M, 1.12.2007, p. 251–253.
      
         (10)  ĠU L 63, 7.3.2008, p. 3.
      
         (11)  L-Opinjoni Xjentifika tal-Panel dwar l-Addittivi u l-Prodotti jew Sustanzi użati fl-Għalf tal-Annimali dwar is-sikurezza u l-effikaċja ta' Biosaf Sc47 (Saccharomyces cerevisiae NCYC Sc47) bħala addittiv tal-għalf għall-bufli tal-ħalib. Il-Ġurnal tal-EFSA (2008) 837,1-10.
      
         ANNESS
         
                     Numru ta’ identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku.
                  
                  
                     Speċi jew kategorija tal-annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu ta' awtorizzazzjoni
                  
               
                     CFU/kg ta' għalf sħiħ b'kontenut ta' umdità ta' 12 %
                  
               
                     Kategorija ta' addittivi żootekniċi. Grupp funzjonali: stabilizzanti għall-batterja li tinsab fil-musrana.
                  
               
                     4b1702
                  
                  
                     Société Industrielle Lesaffre
                  
                  
                     
                        Saccharomyces cerevisiae NCYC Sc47
                  
                  
                     
                                  
                              
                              
                                 Kompożizzjoni tal-addittiv:
                                 Preparazzjoni ta' Saccharomyces cerevisiae NCYC Sc47 li fiha minimu ta' 5 × 109 CFU/g
                              
                           
                                  
                              
                              
                                 Karatterizzazzjoni tas-sustanza attiva:
                                 
                                    Saccharomyces cerevisiae
                                 
                                 NCYC Sc47
                              
                           
                                  
                              
                              
                                 Metodi analitiċi (*):
                                 Metodu pour plate bl-użu ta’ agar tal-estratt ta' ħmira bil-chloramphenicol ibbażat fuq il-metodu ISO 7954
                                 Reazzjoni katina polumerase (PCR)
                              
                           
                  
                     Bufli tal-ħalib
                  
                  
                     —
                  
                  
                     5,0 × 108
                     
                  
                  
                     1,4 × 109
                     
                  
                  
                     Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha għandhom jinħażnu, kemm jistgħu jdumu maħżuna u l-istabbilità għall-pelleting.
                  
                  
                     It-8 ta' April 2019
                  
               
            (*)  Dettalji tal-metodi analitiċi huma disponibbli fl-indirizz li ġej tal-Laboratorju ta' Referenza Komunitarju: www.irmm.jrc.be/crl-feed-additives